  Анжелика Тихонова корреспондент 20-тӥ толшоре аппарат кенешонын Удмуртилэн тӧроез Александр Бречалов 2019-тӥ арын элькунын йӧскалык ӵектосъёсты улонэ пыӵатонлы йылпумъянъёс лэсьтӥз.  Удмуртия ужез пӧрмытӥз шуыны луэ. Туэ ми кӧня ке коньдонэз берен келям, но уксёез берыктон пумысен консультациос, Россилэн вице-премьереныз кенешонъёс вал ини Александр Бречалов, Удмуртилэн тӧроезСо «Кышкыттэм но ӟечлыко автомобиль сюресъёс» йӧскалык ӵектосъя Удмуртия кунысьтымы куинь тужгес усто улосвылъёс пӧлы пыре шуыса пусйиз, соин ик азьланяз но сюресъёсты тупатъяны федерал коньдон басьтыны луонлыкъёс вань. Элькунмы нылпи садъёс пуктонлы висъям коньдонэз но быдэсак уже кутӥз. Тӧролэн верамезъя, вань юртъёс лицензия басьтыны ӧз быгатэ, но секыт ужпумъёсты сэрттозы-пертчозы шуыса пусйиз. 2020-тӥ но 2021-тӥ аръёс эшшо шуггес луозы. Ужъёс азьло кадь ик трос, йылаз-пумаз вуттом Александр Бречалов, Удмуртилэн тӧроезУдмуртилэн тӧроез пусйиз, «Большой ремонт» ӵектосъя улосвылын 60 школаос, 24 нылпи садъёс тупатъямын луыны кулэ шуыса, черодзэс эмъюртъёс возьмало. Озьы ик эькун кивалтӥсь Россилэн азьмуртэзлэн Владимир Путинлэн Федерал Собранилы вазиськонысьтыз валтӥсь ӧръёс пумысен вераськон ӝутӥз. Александр Бречалов пусйиз, ужъёс туж трос шуыса, но валтӥсъёсыз валамон: начар улӥсьёслэсь лыдзэс кулэстон, нылпи ваёнэн герӟаськем ужпумъёс, демографи югдурез тупатон. 2020-тӥ арын 1-тӥ толшорысен ёрмыса улӥсь семьяослы 3-7 аресъем пиналъёссы понна толэзьлы быдэ тыриськонъёс висъяно. Удмуртиын сыӵе семьяос, кытын 7 аресозь пиналъёссы вань, 8 сюрс пала, соос оглом 17 сюрс нылпиосты будэто Александр Бречалов, Удмуртилэн тӧроез2020-тӥ арын толшорысен 3 аресозь пиналъёсты будэтӥсь но толэзьлы тырмыт луись коньдонлэсь кык быдӟалазэ ортчисьтэм табышлы улӥсь семьяослы тыриськонъёс но йылозы. Со сяна, 2020-тӥ арын 1-тӥ толшорысен нырысетӥ пиналзэс вайись семьяослэн 466 сюрс 717 манет тыр анай капиталлы басьтыны луонлыксы кылдэ. Ёрмыса улӥсь семьяослы мерлыко контрактъёсъя ӵектослы туэ элькун 247 миллион манет басьтӥз. 2021-тӥ арын федерация 800 миллион манет висъялоз. Асьмеос понна со – валтӥсез ӵектос. Со коньдон вӧзы ми эшшо пӧртэм интыосысь уксё ватсалом на Александр Бречалов, Удмуртилэн тӧроезЛэчыт ужпум яслиос пуктон пумысен, но улосвыл тӧро ужъёс юнматэм радлыкъя мыно шуыса оскытӥз. Озьы ик Александр Бречалов покчи классъёсын вань дышетскисьёсты дунтэк пӧсь сиёнэн сюдозы но классэн кивалтӥсьёслы толэзьлы быдэ ватсаса коньдон тырозы шуыса оскытӥз. Тегъёс: Политика Мерлык Удмуртия коньдон АлександрБречалов 100ар  